
Kabla ya kusoma kitabu au somo la kidini, soma dua ifuatayo. 
utakumbuka yote uliyoyasoma. 


^\J 3s3~j Ulii. 


Mi- . 

Ee mola Js-jS*- ifungue milango ya elimu na busara kwa ajili 
yetu, na utuhurumie! Ewe ulie Mtakatifu kabisa. 

(Al-Mustatraf Juzuu I, uk. 40, Dar-ul-Fikr, Beirut) 


J(umhuLa: Mswalie Mtume JUj«db«feJtsSaibi J* mara moja kabla 
baada ya dua. (Roohani Hildyyat UK. 68) 

Usiku Wa 

Kwanza Kaburini 


Shetani bila shaka atakuzuia kusoma kitabu hiki kinachoeleza 
usiku wa kwanza kaburini-tafadhali zishinde hila hizi za 
shetani. 

Ubora wa kumswalia Mtume ®|S 

Mtume Mtukufu JUs«tfbskJ(rf*i>iJ*>amesema, “Kuniswalia mimi 
ni mwangaza katika Sirat. Anayeniswalia mimi mara 80 siku ya 
Ijumaa, atasamehewa madhambi yake ya miaka 80.” (Al-JamV- 
us-Saghir, uk.320, Hadis 191) 

Jui jp JUS aisl j-i odJ-l jp IjL, 

Tabi’i maarufu, walii Sayyiduna Hasan Basri 1^1 ^ ^ 
wakati mmoja alipokuwa amekaa katika kizingiti cha mlango 
wake ulipita msafara wa waombolezaji kwenda kuzika. Katika 
msafara huu kulikuwa na msichana mdogo aliyekuwa akikimbia 
huku akilia sana na akipiga mayowe, “Ewe babangu mpendwa! 

Wakati huu ulionijia leo sijawahi kuukabili awali.” Sayyiduna 
Hasan Basrl aliposikia sauti hiyo ya huzuni, 

akaanza kulia, moyo wake ukawa na wahaka na kwa huruma 
akauweka mkono wake juu ya kichwa cha msichana yule 
yatima mwenye huzuni na akasema, “Ewe mwanangu! Hakika 
ni marehemu babako wala si wewe ndiye ambaye leo anafikiwa 
na hali ambayo hajaikabili tangu hapo awali.” 

Siku iliyofuata alimuona msichana yule yule mdogo akilia huku 
akielekea maziarani. Sayyiduna Hasan Basri naye 

akamfuata na akajificha nyuma ya kichaka ili kupata mazingatio. 
Msichana mdogo aliweka mashavu yake mchangani huku akilia 
na kusema, “Ewe babangu mpenzi! Ilikuaje siku yako ya kwanza 
kaburini kwenye giza bila ya mwenzio wa kuliwazana katika 
huzuni. 

Ewe babangu mpenzi! Jana usiku nilikuwashia taa, nani atakuwa 
amekuwashia taa kaburini? Ewe babangu mpenzi! Jana usiku 
nilikutandikia kitanda nyumbani, nani atakuwa amekutandikia 
kitanda chako kaburini? Ewe babangu mpenzi! Jana usiku 
nilikukanda mikono na miguu nyumbani, nani atakuwa 
amekukanda mikono na miguu kaburini? Ewe babangu 
mpenzi! Jana usiku uliposikia kiu nilikupa maji ya kunywa, 
nani atakuwa amekupa maji kaburini? Ewe babangu mpenzi! 
Jana usiku nilikufunika mwili wako kwa blanketi, nani atakuwa 
ameufunika mwili wako kaburini? Ewe babangu mpenzi! Jana 
usiku nilikufuta jasho usoni, nani atakuwa amekufuta jasho 
kaburini? Ewe babangu mpenzi! Mpaka jana usiku nilikuwa 

nikija kila uliponiita, utakuwa umemuita nani kaburini na akaja 
kukuhudumia? Ewe babangu mpenzi! Jana usiku ulipokuwa na 
njaa nilikuletea chakula, utakuwa umeletewa na nani kaburini? 
Ewe babangu mpenzi! Mpaka jana nilikuandalia vyakula 
mbalimbali, Nani atakuwa amekuandalia kaburini? 

Aliposikia maneno hayo ya kuhuzunisha kutoka kwa msichana 
mwenye huzuni, Sayyiduna Hasan Basri akaanza kulia 

na baada ya kumsogelea msichana yule, akasema, “Ewe 
mwanangu! Usiseme hivyo; sema, “Ewe babangu mpenzi! 
Wakati ulipozikwa uso wako ulielekezwa kibla. Je, uso wako 
umeelekea huko huko au umegeuzwa upande mwengine? Ewe 
babangu mpenzi! Ulipozikwa ulifunikwa kwa sanda safi nyeupe 
ambayo haikuwa na mchanga. Je, bado ni safi na hijaingia 
mchanga? Ewe babangu mpenzi! Uliwekwa kaburini mwili 
wako ukiwa mzima. Je, mwili wako bado ni mzima au wadudu 
wameshaula? Ewe babangu mpenzi! Wanavyuoni wakiislamu 
wanasema kuwa katika usiku wa kwanza, maiti huulizwa maswali 
juu ya imani yake; wengine huweza kujibu ilhali wengine 
hushindwa. 

Je ulitoa majibu sahihi au ulishindwa? Ewe babangu mpenzi! 
Wanavyuoni wanasema kaburi huwa kunjufu kwa baadhi ya 
watu ilhali kwa wengine huwabana. Je, kaburi lako limekuwa 
namna gani? Ewe babangu mpenzi! Wanavyuoni wanasema 
kuwa sanda ya wengine hugeuzwa kwa ya peponi ilhali ya wengine 
hubadilishwa kwa ya motoni. Je, sanda yako imebadilishwa 
kwa ya peponi au motoni? Wanavyuoni wanasema kuwa kaburi 

huwapiga pambaja baadhi ya watu kama vile mama anavyompiga 
pambaja kwa mapenzi mtoto wake aliyepotea ilhali wengine 
huwabana kwa nguvu na kuwavunja mbavu mpaka zikapishana. 
Je, kaburi lilikupiga pambaja kwa mapenzi kama mama au 
lilikubana na kukuvunja mbavu? Ewe babangu mpenzi! 
Wanavyuoni wanasema kuwa maiti akishazikwa, hujutia moja ya 
mambo mawili. Ikiwa alikuwa mwema, hujuta kwa nini 
hakuongeza mema yake; Ikiwa alikuwa muovu, hujutia maovu 
yake. Ewe babangu mpenzi! Je wewe ulijutia kutenda mema kidogo 
au kutenda dhambi? Ewe babangu! Kufikia jana nilipokuita uliitika. 
Sina bahati leo ambapo nimesimama mbele ya kaburi lako nakuita 
lakini siwezi kusikia jibu lako. Ewe babangu mpenzi! 
Umeniondokea kwa njia ambayo hatuwezi kukutana mpaka siku 
ya hukumu. Ewe Mola mwenye kurehemu Js-sS^! Usininyime 
nafasi ya kukutana na babangu siku ya hukumu.” 

Aliposikia maneno ya Sayyiduna Hasan Basri ^ 
msichana huyu mdogo akasema, “Ewe bwana wangu! Maneno 
yako ya nasaha yamenizundua. Baada ya hapo aliregea na 
Sayyiduna Hasan Basri huku machozi yakimtiririka. 

(Al-Mua’izal-‘Asjunyah, uk. 118) 


Makaburi yote huonekana yamefanana (kwa nje) 
lakini kwa ndani... 

Ndugu wapenzi waislamu! Nyote mushawahi kuzuru maziara. 
Je, mumewahi kufikiria ujumbe wa huzuni unaoita, “Enyi 

mulioridhika na starehe za dunia hii! Kila mmoja wenu siku 
moja atakuja (mahali) hapa pa upweke. Kumbuka makaburi 
haya yanayoonekana kuwa yamefanana kwa nje, si lazima yawe 
yamefanana kwa ndani. Ndiyo! Ikiwa aliyoko ndani alikuwa 
akiswali kwa wakati, akifunga mwezi wa Ramadhan, akifanya 
Itikaf mwezi mzima wa Ramadhan au angaa siku kumi za 
mwisho, akitoa zaka iwapo imemlazimu, akitafuta riziki ya halali 
na akikinai na kile alichoruzukiwa, akisoma Qur’an, akiswali 
Tahajjud, Ishraq, Dhuha na Awwabin, alikuwa mnyenyekevu 
na mwenye tabia nzuri, akiweka ndevu kulingana na sheria, 
akivaa kilemba, alikuwa mfuasi wa sunnah, akiwaheshimu wazazi, 
akichunga haki za watu, akimpenda Allah Js-At na Mtume 
wake kipenzi «iib Jtss j*, akiwapenda maswahaba na 
Ahlul baiti na Auliyaa basi kwa rehema ya Allah Js-sS^ kaburi 
lake ambalo kwa nje ni kifusi cha mchanga, kwa ndani huenda 
likawa na ukubwa wa upeo wa macho na dirisha la pepo likiwa 
wazi na ndani yake huenda ikawa ni bustani la peponi. 

Kwa upande mwengine ikiwa aliyezikwa ndani ya kifusi hakuwa 
akiswali, kwa kusudi hakufunga Ramadhani, akiwasumbua 
waislamu wakati wa Ramadhan katika ibada zao au kuwaharibia 
usingizi wao (kwa kupiga kelele kwa ajili ya michezo kwa mfano 
karata, keramu n.k), alikuwa bahili kutoa zaka ingawa ilimlazimu, 
alitafuta riziki ya haram, alihusika na rushwa na riba, hakulipa 
madeni yake, alikunywa pombe, alicheza kamari, alifungua 
biashara ya kamari na pombe, aliwaudhi waislamu, aliwatisha 
na kuwapokonya waislamu pesa zao, aliwateka nyara waislamu 

ili alipwe fidia, alikuwa jambazi, alikuwa mfisidi wa mali ya umma, 
alifisidi ardhi, aliwadhulumu wakulima maskini, aliwagandamiza 
watu alipokuwa akitafuta uongozi, alinyoa au alipunguza ndevu 
kinyume na sheria, alitazama filamu na drama, alisikiliza nyimbo, 
alikuwa na tabia ya kutukana, alidanganya, alisengenya, alitoa siri 
za watu, alikashifu watu, aliwafikiria watu vibaya, alikuwa hajali 
watu, hakuwaheshimu wazazi wake; basi yawezekana chini ya 
kifusi hiki kilichotulia, (aliyoko ndani) yuko katika hali ya mateso, 
dirisha la motoni likiwa wazi, moto unafuka ndani ya kaburi, 
mwilini amemgandamwa na nyoka na nge, naye anapiga 
mayowe na kelele ambazo sisi hatuwezi kuzisikia.” 

jp jus &\ Jp iju. 


Kila mtu ataonja mauti siku moja 

Enyi wafuasi wa Mtume! Tazameni makaburi yalivyo na 
upweke na mutafakari je, mmoja wetu, akiwa hai, anaweza 
kulala usiku mmoja tu makaburini? Pengine hakuna hata 
mmoja wetu ambaye aweza kujishajiisha kufanya hivyo. Basi 
ikiwa tunaogopa kukaa usiku mmoja makaburini katika uhai 
wetu, basi baada ya kufa, wakati rafiki zetu na jamaa zetu 
watatuacha na tutakuwa na akili timamu, tutaona na kusikia 
kila kitu, lakini hatutaweza kusogea au kuzungumza; Tutaishi 
vipi kaburini katika hali kama hiyo ya kuogofya! La hasha! Hali 
yetu ni kwamba tunakuwa na hofu hata tukifungiwa ndani ya 
jumba la kifahari lenye viyoyozi! 

Ndugu waislamu wapenzi! Niaminini. Waliomakaburini leo 
wanatushauri na wanatoa wito: “Enyi watu musiojali! Kumbukeni! 
Jana sisi pia tulikuwa hapo (duniani) mulipo nyinyi leo na 
nyinyi kesho mutakuwa hapa (kaburini) tulipo sisi leo. Hakika 
kila aliyezaliwa humu duniani lazima atakufa. Kila aliyechuma 
maua ya uhai atadungwa na miba ya mauti. Kila aliyefurahia 
anasa za dunia mwishowe atapata huzuni ya mauti. 

Tumekuja duniani kwa utaratibu maalum lakini... 

Ndugu waislamu wapenzi! Bila shaka tumekuja duniani kwa 
utaratibu maalum yaani aliyetangulia ni babu, halafu baba, 
halafu mtoto, halafu mjukuu; hata hivyo kwa kifo, utaraibu huu 
si lazima. Babu mzee huenda akawa hai ilhali kijukuu kichanga 
huenda akawa amekufa. Nyanya mzaa mama huenda akawa hai 
ilihali mama ameondoka duniani. Baba huenda akawa yu hai 
ilihali barobaro wake huenda akapata ajali akafa. Kama vile hawa 
jamaa zetu walivyokufa, sisi nasi itatubidi tuondoke ulimwenguni 
siku moja. 

Atakuwa hajawahi kushuhudia usiku kama huo 

Sayyiduna Anas bin Malik au. jus amesema, “Niwaelezee 
ya mchana miwili na usiku miwili? (1) siku moja atakufikia 
mjumbe kutoka kwa Allah Js-sSMma na taarifa ya kufurahisha 
ya kuridhika kwa Mola wako au taarifa ya kutofurahika kwa 
Allah j*s3*- (2) siku ya pili ni ile utakayofikishwa katika mahakama 
ya Allah JsaSs- kupokea kitabu cha amali yako. Kitabu hiki utapewa 

aidha kwa mkono wakulia au wa kushoto. Na usiku miwili ni: 
(1) Mmoja ni usiku ambao aliyekufa atakuwa kaburini na kabla 
yake atakuwa hajawahi kushuhudia usiku kama huo. (2) Usiku 
wa pili ni usiku wa kuamkia asubuhi wa siku ya hukumu na baada 
ya hapo hakuna usiku mwingine utakaokuja tena. (Shu’ub-ul-Iman, 
Juzuuya 7, uk.388, Hadis 10697) 


Wasia wa a’la hadrat 

Enyi muliohai leo na kesho wafu! Enyi mutakaoangamia! Enyi 
watu dhaifu! Enyi wanyonge! Enyi musio na nguvu! Enyi watoto! 
Enyi vijana! Enyi wazee! Hakika usiku wa kwanza kaburini 
hauna mchezo. Sayyidi Imam wa Ahl-e-Sunnat, Mujjaddid wa 
Ahl-e-Sunnat, mtufuzi wa sunna, mvunjaji wa bid’a, mwanachuoni 
wa elimu ya sheria za Mungu, muongozo wa imani, chemichemi 
ya baraka, ‘Allamali, Maulana, Al-Haj Al-Hafiz, Al-Qari Ash- 
Shah Imam Ahmad Raza Khan ingawa alikuwa walii 

wa Allah Js-sS^na mpenzi mkubwa wa Mtume Jua-jJbsjkJtriiiiii J* 
ahusia yafuatayo: 

“Baada ya kuzikwa na kusomwa Talqin, mswalieni Mtume kwa 
saa moja na nusu mfuluhzo mbele ya kaburi upande wa uso 
wangu ulipoelekezwa kwa sauti kubwa ambayo naweza kusikia. 
Halafu munikabidhi kwa ok-j)' U-j'na muondoke. Ikiwa mutaweza 
kujisumbua, jamaa zangu au marafiki wawili wakae kaburini 
kwangu kwa siku tatu mchana na usiku wakisoma Qur’an tukufu 
na kumswalia Mtume <1* mfululizo kwa sauti ambayo 

naweza kusikia; moyo wangu utazoea maskani 

mapya. (Hayat-e-A ’la Hadrat, Juzuu ya 3, uk. 291) 

Wasia wa Amir-e-Ahl-e-Sunnat 

jiiu Jjiisi Kwa kukubaliana na SayyidI ‘Ala Hadrat 
Amir-e-Ahl-e-Sunnat aaltsJi ^b ameandika wasia kama 
huo pia. Imeandikwa katika ukurasa wa 394 wa ‘hotuba za ‘Attar’, 
kitabu hiki cha kurasa 436 kina sura ya ‘Wasia wa Madani’: 
“Ikiwezekana, wale wanaonipenda wakae kando ya kaburi 
langu baada ya kunizika kwa siku 12 au angaa masaa 12 na 
wanifurahishe kwa kusoma Qur’an, qasida, kuleta dhikri na 
kumswalia Mtume j«P‘Ajfe'Li£ l !, Nitayazoea 

maskani yangu mapya. Katika wakati huu musiache kuswali 
kwa jamaa kama ilivyo katika vipindi vingine.” 

Machozi ya kipenzi cha mwenyezi mungu 

Hebu tutafakari juu ya ucha Mungu aliokuwa nao kipenzi chetu 
Mtume, aliyekombolewa na ni mkombozi wetu JdoajbajfcJisSaiii j* 
juu ya kaburi. Sayyiduna Bara ah bin ‘Azib ^dbsiAi^amesema, 
“Tulishiriki katika mazishi pamoja na Mtume Mtukufu 
Jds *iu && <1*. Mtume Mtukufu Jks jus &tii J* alikaa 

ukingoni mwa kaburi na akalia mno mpaka mchanga ukaloa 
maji. Halafu yeye JUs*ibsjfejtsfoiii J* akasema, “Jitayarisheni kwa 
haya.” (Sunan Ibn-e-Majah, Juzuu ya 4, uk. 466, Hadis 4195) 

alii ^I^Lm5 

Kituo cha kwanza baada ya kufa ni kaburi 

Amlr-ul-Mumlnin Sayyiduna ‘Usman Ghani ztzJkSeSi\&o kila 
alipozuru makaburi alilia mpaka ndevu zake zikaloa machozi. 
Akaulizwa, “Kwa sababu gani wewe hulii wakati pepo na moto 
unapotajwa lakini walilia mno makaburi?” Akajibu, “Nimesikia 
kutoka kwa Mtume aliyebarikiwa tij*, “Hatua ya 

kwanza ya maisha ya baadaye (ahera) ni kaburi; ikiwa mtu 
ataokoka katika hatua hii basi mambo yanayofuatia ni rahisi. 
Ikiwa hata okoka katika hatua hii basi yanayofuatia yatakuwa 
mazito zaidi.” (Sunan Ibn-e-Majah, Juzuu ya 4. Uk. 500, Hadis 4267) 

Mazishi ni mlinganizi mnyamavu 

Ndugu wapenzi waislamu! Munaona namna gani Sayyiduna 
‘Usman Ibn-e-Affan MsdlsSabicj*? alivyokuwa akimcha Allah JisW 
Ni miongoni mwa ‘Asharah Mubasharah yaani 

maswahaba 10 waliobahatika kubashiriwa pepo na Mtume 
jiaaiii J*. Juu ya hayo alikuwa akishikwa na hofu kuhusu 
vitisho, upweke na giza la kaburi na kwa upande mwengine ni 
sisi ambao tumesahau kabisa makaburi yetu. Ingawa tunaona 
mazishi siku nenda siku rudi, hatufikirii kamwe siku moja 
itakuwa ni mazishi yetu. Hakika mazishi yanachukua nafasi ya 
mlinganizi mnyamamavu kwetu sisi. 

Tunavyoogopa giza 

Enyi wapenzi wa Mtume Majuto yalioje! Tunawaona wengine 
wakiteremshwa kaburini lakini tunasahau kuwa siku moja sisi 

pia tutateremshwa. Ah! Tudhaifu mno hadi umeme ukikatika 
mioyo yetu huwa na wasiwasi mkubwa kwa uwoga hasa kama 
tuko peke yetu. Juu ya yote haya, hatuna wasiwasi kamwe wa 
giza totoro la kaburini. Tunashindwa kusimamisha swala, kufunga 
mwezi wa Ramadhan, kutoa Zaka na kutimiza haki za wazazi 
wetu... Ah! Usiku na mchana tunatenda madhambi. Bila shaka 
siku ya kifo haibadiliki wala haiwezekani kucheleweshwa. Ikiwa 
tutaendelea kufanya madhambi namna hii na kifo kikaja kwa 
ghafla na kikatupeleka kaburini, tutaumabza vipi usiku wa 
kwanza kaburini? 

jp jus iii! jp 


Kisa chenye mazingatio kuhusu jumba la kifahari 

Mwanadamu daima hufanya mipango ya muda mrefu lakini 
hazingatii kuwa kamba yake ya maisha iko mikononi mwa nani. 
Kamba ikivutwa kwa ghafla na afe, mipango yote itasambaratika. 
Mintarafu ya hayo, kijana mmoja kutoka Madinah-tul-Auliya, 
Multan abuacha mji wao na familia yake na akaenda kuishi nchi 
ya mbali akitafuta mali. Alikuwa akituma nyumbani pesa nyingi 
alizokuwa akichuma. Kulingana na makubaliano na familia 
yake, waliamua kumjengea jumba zuri la kifahari. Kijana aliendelea 
kutuma pesa kila mwaka na familia yake nayo ilimjengea jumba 
hilo na kulitia mapambo mpaka ujenzi ukakamilika. Kijana 
aliporegea nyumbani, mipango ya kuhamia jumba zuri la 
kifahari ilikuwa inaendelea lakini wiki moja tu kabla ya kuhama 
kijana akafariki. Hivyo basi badala ya kuhamia jumba zuri la 

kifahari lenye starehe, kijana alihamishwa katika kaburi lenye 
giza na majonzi. 

Wanaoleweshwa na anasa za kidunia 

Yasikitisha kuwa wengi wetu tumeleweshwa na anasa za kidunia 
na tumesahau kutafakari kuhusu maisha ya baadaye (ahera). 
Baadhi yetu tumefurahia mno anasa za ulimwengu unaoangamia 
hadi tumesahau maangamizi yake, kifo na tumejiingiza katika 
anasa za ulimwengu huu. Wengine hawana kumbukumbu kabisa 
za uhakika wa mauti na wanajishughulisha zaidi na kutafuta anasa 
na starehe za ulimwengu huu hata wamesahau mateso, giza na 
upweke wa kaburi. Ah! Leo nguvu zetu zote hutumika kustawisha 
maisha yetu ya kidunia; ni nadra kujishughulisha na maisha ya 
baadaye (ahera). 

Hebu tafakari kwa sekunde moja: Watu wangapi waliokuwa na 
mali waliupita ulimwengu huu na kusahau upweke wa kaburini. 
Walijihusisha na kutafuta pesa, kutamani sifa na utukufu, 
kujiingiza katika anasa pamoja na jamaa na marafiki na 
kufurahia mno sifa za urongo wanazopewa na walio chini yao. 
Hata hivyo wingu la kufisha likaja, upepo wa kifo ukapiga, na 
matumaini ya kuishi zaidi ulimwenguni yakapasuka kama povu. 
Kifo kikawatenganisha na nyumba zao. Kikawaburuta kutoka 
majumba yao ya kifahari na kuwaingiza katika makaburi yenye 
giza na huzuni. Ah! Mpaka jana watu wale walikuwa katika 
shangwe na furaha miongoni mwa familia yao yenye furaha 
kuu lakini leo wanahuzuni na uwoga wa upweke wa kaburini. 

Udanganyifu wa ulimwengu 

Hakika anasikitisha yule ambaye ameghurika na ulimwengu 
huu na akawa amesahau kifo hata baada ya kuona kuwa ulimwengu 
hauna salama. Kwa yakini yule anayenaswa na udanganyifu wa 
anasa za ulimwengu na akasahau kifo, kaburi na kufufuliwa, na 
hafanyi matendo ya kumfurahisha Allah Js-sSs- anafaa kulaumiwa. 
Katika kututahadharisha na udanganyifu huu Muumba wetu Js-sSs- 
amesema katika Surah Fatir, aya ya 5: 

“Enyi watu! Hakika, ahadi ya Allah Js-sS^ ni hakii, basi yasikud- 
anganyeni maisha ya dunia, wala yule mdanganyaji mkubwa 
(Iblisi) asikudanganyeni juu ya Mwenyezi Mungu.” 

Enyi wapenzi wa Mtume Mtukufu na ndugu zangu wapenzi 
waislamu! Yule ambaye anaelewa vizuri ukweli wa mauti na 
matukio baada ya kifo hawezi kutamani anasa za kidunia. 
Umeshawahi kumuona mtu akitengeneza samani ili iwekwe 
kaburini? Umeshaona kiyoyozi kikiwekwa kaburini? Sefu 
ikiwekwa ili itiwe pesa? Au makabati yakiwekwa ili kuwekea 
vikombe na stakabadhi za kuthibitisha ushindi wa kilimwengu 
wa michezo au masomo? Bado hujayaona haya na wala 
haikubaliwi na sheria kufanya hivi. Ikiwa tutaacha vitu hivi 
vyote hapa, shahada hizi zitakuwa na manufaa gani kwetu? 

Mali tuliyoichuma kwa tabu katika maisha yetu yote itatusaidia 
vipi? Mwisho, utabaka uliotufanya tuwe na dharau na kiburi 
utatusaidia vipi? Ndugu waislamu wapenzi! Bado tuna muda 
wakutanabahi na kujityarisha kwa ahera na kaburi. 

Ishi kama msafiri katika ulimwengu huu 

Imesimuliwa na Sayyiduna ‘Abdullah Ibn-e-‘Umar U 4 £. JfcSi&i 
kwamba Mtume Mtukufu alinishika bega na 

akasema, “Ishi katika ulimwengu huu kama msa fir i.” Sayyiduna 
Ibn ‘Umar ts4& t&o alikuwa akisema, “Jioni inapoingia, 
usingojee asubuhi inayofuata, na asubuhi ikija, usingojee jioni. 
Jitayarishe kwa ugonjwa wakati uko na afya na ujitayarishe na 
kifo wakati uko hai.” (SahTh Bukhari, Juzuu ya 4 uk. 223, Hadis 6416) 

Lengo la maisha ya ulimwenguni hasa ni kujitayarisha 
kwa maisha ya ahera 

Katika hotuba ya mwisho ya Sayyiduna ‘Usman Ghani q&, 

alisema, “Allah Js-sS^ ametupa ulimwengu huu kwa lengo la 
kujitayarishia ahera yetu tu wala hakutupa ili uje utupoteze. 
Bila shaka ulimwengu huu utaangamia na ahera ni ya milele. 
Ulimwengu usije ukakusahaulisha na ahera. Usiipe kipaombele 
dunia yenye kuangamia dhidi ya maisha ya kudumu ya ahera 
kwa sababu ulimwengu utakatika na bila shaka tutaregea kwa 
Allah Js-sSt. Mche Allah J«3*- kwa sababu kumcha Allah 
ni ngao (ya kujikinga) adhabu yake na ni njia ya kumkaribia.” 
(Zamm-ud-Duniya, Juzuu ya 5 uk. 83, Hadis 146) 

Enyi wapenzi wa Mtume na ndugu waislamu! Dunia hii ni mfano 
wa njia ambayo hupitiwa tu ili uflke (mwisho) ulikokusudia. 
Basi aidha mwisho ni peponi au motoni! Hii itategemea namna 
tulivyosafiri kwa mujibu wa maamrisho ya Allah na 
Mtume j* au kinyume chake. Kwa hivyo ikiwa 

tunataka kujishindia neema za peponi na kujiepusha na 
adhabu ya motoni basi lazima tufanye bidii kujirekebisha 
pamoja na watu wote wa ulimwengu. 

Tangazo la maiti 

Mtume Mtukufu j* amesema, “Naapa kwa Yule 

ambaye maisha yangu yako chini ya mamlaka yake, ikiwa watu 
watayaona maskani ya maiti na wayasikie maneno Yake 
watamsahau na watalilia maisha yao wenyewe. Maiti anapowekwa 
katika jeneza na kuinuliwa, roho yake hukaa juu ya jeneza kwa 
kukata tamaa na kuita kwa kelele, “Enyi jamaa na marafiki! 
Musighuriwe na ulimwengu kama ulivyonighuri mimi. 
Nilikusanya mali ya halali na haramu na nimewaachia 
wengine. Faida ni kwao wao na hasara ni kwangu mimi. Kwa hivyo 
pateni funzo kutokana na yale yaliyonipata mimi. (At-tazkirah lil 
Qurfabi, uk. 76) 

jp jus aiil (_4 J-\ jp \^> 


Usemi wa maiti 

Inaelezwa na Sayyiduna Abu Sa’id Khudri asfcJbSiistcs*? kwamba 
Mtume kipenzi aliyebarikiwa J* mesema, “Wakati 

watu wako tayari kwenda kuzika na maiti ameenuliwa hadi 
mabegani basi ikiwa maiti ni muongofu husema, “Nipelekeni 
haraka.” Ikiwa maiti ni muovu husema, “Ah! Munanipeleka wapi?” 
Viumbe wote husikia sauti yake isipokuwa binadamu na iwapo 
binadamu angesikia basi angeanguka na kuzimia.” (Sahib Bukhari, 
Juzuu 1. Uk.465, Hadis 1380) 


Wito wa kaburi 

Inaelezwa na Sayyiduna Abul Hujjaj Sumall au. jus ail <&& ya 
kwamba Mtume Mtukufu JUs-dbsskJirfaii J* amesema, “Maiti 
anapozikwa, kaburi humwambia: “Ewe mtu! Ole wako! Kwa 
nini ukanisahau? Je, hukujua kuwa mimi ni nyumba ya majonzi 
na giza? Ni kitu gani kilikufanya ukatembea juu yangu kwa 
kiburi?” Kama maiti alikuwa muongofu sauti italiambia kaburi, 
“Ewe kaburi! Je akiwa ni miongoni mwa wale waliokuwa 
wakiwalingania watu katika wema na kuwakataza (kutenda) 
maovu, halafu? (utamfanya nini?)” Halafu kaburi litasema, 
“Ikiwa ni hivyo, basi nimekuwa bustani ya peponi kwa ajili 
yake yeye.” Halafu mwili wa mtu huyu unabadilika na kuwa Nur 
(mwangaza) na roho yake hupanda kwa Allah (Musnad 

Abi Ya 'la, Juzuu ya 6, Uk. 67, Hadis 6835) 

Enyi wapenzi wa Mtume na ndugu waislamu wapenzi! Tafakarini 
kwa makini juu ya wakati ambapo mutaachwa peke yenu 
kaburini, wasiwasi utakuwa umetujaa, wala hatutaweza kwenda 
popote au kumuita yeyote na hakutakuwa na nafasi ya kutoroka. 

Wakati huo tutakaposikia sauti ya kaburi ya kupasua moyo 
tutafanyaje? 

Ima ni bustani ya peponi au shimo la motoni 

Amani ya nyoyo zetu, Karimu na Mpole, Mtume wa Umma 
JEfis Jba ’M amesema, “Aidha kaburi ni bustani kati ya 

mabustani ya peponi au ni shimo kati ya mashimo ya motoni.” 

(Sunan-ut-TirmizT, uk. 208 Juzuuya 4, Hadis 2468) 


Huruma ya kaburi kwa mtiifu 

Ndugu wapenzi waislamu! Kaburini kutakuwa na faraja kwa 
wale waliokuwa wakisimamisha swala na wakifuata sunna ilihali 
kutakuwa na mateso mengi kwa wale waliokuwa wakiiga maisha 
ya dhambi. Kutokana na hayo ‘Allamah Imam Jalaluddin Suyuti 
cfAii iii amesema, “Imeelezwa na Sayyiduna ‘Ubaid bin 

‘Umair kwamba kaburi humwambia maiti, “Kama 

ulikuwa mnyenyekevu kwa Allah katika uhai wako basi 
leo nitakuhurumia na ikiwa hukuwa mnyenyekevu kwa Allah j*sS£- 
katika uhai wako basi mimi ni mateso makali kwako. Mimi ni 
nyumba ambayo, yule ambaye huingia akiwa muongofu na mtiifu 
atatoka na furaha na yule ambaye hakuwa mtiifu na mtenda 
dhambi, atatoka amevurugika.” (Sharh-us-Sudur, uk 114; Ahwal-ul-Qubur 
li-Ibn-e-Rajab, uk. 27) 

Mwito kutoka makaburi jirani 

Inasemwa, “Maiti anapozikwa na kuteswa, maiti katika makaburi 
jirani humwita na kumwambia, “Hukupata funzo kutokana na 
17 


Usiku wa Kwanza Kaburini 


kifo chetu? Je, hukuona namna matendo yetu yalivyomalizika? 
Na ulikuwa na nafasi ya kufanya amali njema lakini uliipoteza.” 
Kila sehemu ya kaburi humuita na kumwambia, “Ewe uliyetembea 
kwa kiburi ulimwenguni! Kwa nini hukupata funzo kutokana 
na wale waliokufa? Je, hukuona namna gani watu walivyowainua 
jamaa zako waliokufa mmoja baada ya mwengine wakiwapeleka 
kaburini?” (Sharah-us Sudur, uk. 116) 

Mazungumzo na maiti 

Imetajwakatika ‘Sharh-us-Sudur,‘SayyidunaSa’idbinMasaib 
amesema, “Mara moja tulikwenda maziara ya Madinah 
Munawwarah na Amir-ul-Muminin, Sayyiduna Ali-ul-Murtada 
Sayyiduna Maula ‘Ali aliwaamkua 

maiti kwa kuwapa salamu na akasema, “Enyi wafu (watu wa 
makaburini!) Mutatupa habari (za kaburi) au tuwape sisi habari? 
Sayyiduna Said bin Musayyab au. juries*? alisema, “Tukasikia 
maneno As' fSLll' ulicj kutoka kaburini na mtu fulani 
alikuwa akisema, “Ewe Amir-ul-Muminin! Tupe sisi habari 
kuhusu kilichotendeka baada ya kifo chetu.” Sayyiduna Maula 
‘Ali -44-5 halafu akasema, “Sikizeni! Mali zenu 

zimegawanywa, wake zenu wameolewa tena, watoto wenu 
wamekuwa mayatima na maadui zenu wanaishi katika nyumba 
mulizozijenga kwa umadhubuti. Sasa twambieni kilichowa- 
fanyikia nyinyi.” Jibu likatokea kaburini, “Ewe Amir-ul-Muminin! 
Sanda zetu zimerarukararuka, nywele zetu zimenyofoka, ngozi 
yetu imechanikachanika, macho yetu yameanguka mashavuni 

na usaha unatiririka kutoka puani. Tumevuna kile tulichochuma 
na tumepata hasara kwa kile tulichokiacha nyuma (duniani)” 

(Sharh-us-Sudur, uk. 209; Ibn-e-‘Asakir, Juzuu ya 27, uk. 395) 

Ziko wapi nyuso hizo nzuri sasa? 

Sayyiduna Abu Bakr as-Siddiq ’M alikuwa akisema 
wakati akihotubu, “Wako wapi wenye nyuso nzuri? Wako wapi 
waliokuwa wakiringia ujana wao? Wameenda wapi wale wafalme 
waliokuwa wakijenga miji mizuri na mikubwa na kuimarisha 
kwa ngome kubwa? Wako wapi wale waliokuwa washindi vitani? 
Bila shaka wakati umewachakaza na sasa wamelala ndani ya 
giza la kaburi. Fanya hima kutenda amali njema na uombe 
msamaha!” (Shu’ab-ul-Iman, Juzuuya 7, uk. 365, Hadis 10595) 


Fanya maandalizi sasa 

Ndugu wapenzi waislamu! Sayyiduna Abu Bakr as-Siddiq 
anatuzindua kutoka kwa usingizi mzito wa kutojali 
kwa kututanabahisha juu ya udhaifu wa dunia hii, udanganyifu 
wake na giza la kaburini. Anatupa namna ya kujitayarisha kwenda 
kaburini na siku ya kiyama. Ni kweli mtu mwerevu ni yule 
ambaye hujitayarisha kwa kifo kabla ya kufa kwa kukusanya 
hazina ya amali njema na hupanga kuwa na mwangaza kaburini 
kwa kuchukua kandili ya Madani ya sunna. Tahadhari! Kaburi 
halimjali aliyemo ndani yake-awe tajiri au maskini, waziri au 
diwani wake, mtawala au mtawaliwa, afisaa au katibu, muajiri 

au muajiriwa, daktari au mgonjwa, mmiliki wa ardhi au kibarua, 
yeyote awaye; kama alikuwa na upungufu katika kujitayarisha 
kwa maisha ya ahera, kama alikosa sala kimakusudi, hakufunga 
mwezi wa Ramadhan bila sababu ya kisheria, hakutoa zaka hata 
ingawa ni wajibu kwake, hakuenda kuhiji Makka ingawa 
ilimlazimu, hakujisitiri kulingana na sheria ingawa alikuwa na 
mamlaka ya kufanya hivyo, hakuwa mtiifu kwa wazazi wake, 
alikuwa na tabia ya udanganyifu, kusengenya na kutoa siri za 
watu, kutazama filamu na drama, kusikiliza nyimbo, kukata 
ndevu au kuzipunguza chini ya urefu wa ngumi; kwa kifupi, 
iwapo amefanya dhambi nyingi mno, basi ikitukia kwamba 
Allah JmS*- na Mtume wake JUs 4 V > Jibs iAi J* hawakuridhika 
naye atapata majuto makubwa na huzuni. 

Yule ambaye ameswali swala za faradhi na akaongeza za sunna juu 
yake, amefunga sunna juu ya kufunga Ramadhan, alizunguka 
kila barabara mjini akilingania watu katika njia ya haki; 
Hakujifunza tu elimu ya Quran bali aliwapa watu wengine 
darsa, aliweka madarasa nyumbani kwake, alisafiri pamoja na 
Madani Qafilali angaa siku tatu kwa mwezi ili ajifunze sunna, 
alijaza kijitabu cha Madani In’amat kila siku na kuwakabidhi 
ndugu waislamu waliowajibika katika siku 10 za mwanzo za 
kila mwezi wa kiislamu. Ikiwa kwa upendo na fadhila za Allah J*sJ£- 
na Mtume wake JUs-dbsjfeJirfiiii J* ameondoka ulimwengu huu 
ilhali imani yake i salama, baraka zitamiminika 

kaburini mwake na chemichemi za Nur ya Mtume j* 

zitaendelea kumulika kaburi lake. 

Muimbaji alijiunga vipi na Dawat-e-Islami? 

Enyi wapenzi wa Mtume! Shikamaneni na mazingira ya Dawat-e- 
Islami wakati wote, mutafaulu duniani na ahera. Ili 

kukushawishi, nitakusimulia kisa cha kujenga imani. Kutokana na 
hayo ndugu muislamu (mwenye umri wa takriban miaka 27) 
kutoka Malir (Bab-ul-Madinali, Karachi) alisema, “Nilikuwa 
nikipenda kusoma qasida katika utoto wangu na wakati 
mwengine nilikuwa nikiimba katika hafla za nyumbani. Kwa 
kuwa sauti yangu ilikuwa nzuri, nilipata sifa nyingi kwayo ambayo 
ilizidisha ubinafsi wangu. Nilipokuwa mkubwa kidogo, nilikuwa 
na tamaa ya kujifunza kupiga gitaa na nikajiunga na chuo 
maalum cha mafunzo ya kuimba. Baada ya kujifundisha, kwa 
miaka mingi nilihusika katika mashindano mengi ya kuimba. 
Pia niliimba katika idhaa kadhaa za televisheni. Halafu 
nikabahatika kuimba katika hafla kubwa Dubai. Kutoka hapo 
nikasafiri hadi India kwa mashindano ya kuimba kwa takriban 
miezi sita. Niliimba katika hafla kubwa kubwa na filamu. 
Nikapata jina pamoja na utajiri mwingi. Halafu nikatembea 
nchi mbalimbali pamoja na kundi la waimbaji. Nilitembea Canada 
(Toronto na Vancouver) majimbo kumi ya Marekani (Chicago, 
Los Angeles, San Francisco nk.) na Uingereza (London). 
Niliporegea nyumbani kwa muda mfupi, jamaa zangu na 
majirani walinipigia makofi. Ingawa Nafsi yangu iliyafurahia 
mno hayo lakini ndani ya moyo wangu sikuwa na amani na 
nikahisi kuna kitu fulani ambacho kimekosekana. Moyo wangu 
ulikuwa unatafuta utulivu wa kiroho. Nilianza kwenda msikitini 

kusali na nilibahatika kuhudhuria Darsa za Faizan-e-Sunnat 
zilizokuwa zikifanyika hapo baada ya Salat-ul-Isha. Darsa 
zilinivutia, basi nikaanza kusikiliza mara kwa mara. Hata hivyo 
ndoto za kwenda ng’ambo kuimba ili nipate mali na sifa 
zilitawala moyo na fikira zangu. Ndugu waislamu walipokuwa 
wakifanya ulinganizi juu yangu, nilitoa udhuru na kuondoka. 

Usiku mmoja nilikwenda kulala na nikamuona mlinganizi wa 
Dawat-e-Islami amesimama katika sehemu iliyojuu huku 
akiniita. Ilikuwa ni kama ambaye ananihimiza nitoke katika 
kinamasi cha dhambi nilichokuwa nimezamishwa. Nilipoamka 
asubuhi, nilitafakari kuhusu jinsi ninavyoishi, lakini nilibakia 
katika hali hiyo ya dhambi. Baada ya muda niliota tena ndoto 
ambayo ilinishtua kabisa! Niliona kuwa nimekufa na nilikuwa 
nikioshwa (josho). Halafau nikajipata Barzakh (mahali roho 
zinapowekwa baada ya kifo zikingojea siku ya kufufuliwa). Wakati 
huo nilipata hisia za kukata tamaa ambazo sijawahi kuzisikia awali. 
Nikajiambia, “Wataka kuwa maarufu?! Sasa tazama hali yako!” 
Asubuhi nilipofungua macho nilikuwa nikitokwa na jasho jingi na 
mwili wangu mzima ulikuwa ukitetemeka. Ilikuwa ni kama 
ambaye nimepewa nafasi ya pili kuregea duniani. 

Sasa mwito wa kuimba na kutaka umaarufu nimeufutilia mbali 
kutoka kwa fikra zangu. Nilitubia kwa dhati na kuapa kuwa 
sitaimba tena. Familia yangu ilipojua waliupinga kabisa uamuzi 
wangu, lakini kutokana na upendo wa Allah Js-sSs- na Mtume 
wake J* nilikuwa nimeshaimarisha msimamo wa 

Madani, kwa hivyo nikawa imara na uamuzi wangu. Nikabarikiwa 

tena kumuona mlinganizi yule yule wa Dawat-e-Islami katika 
ndoto yangu ambaye nilimuona hapo awali. Alinihimiza. Nilipata 
nguvu ya Dawat-e-Islami kwa mujibu wa Aya ifuatayo ya Qur’an 
Tukufu: 


“Na wale wanaojitahidi kwa ajili Yetu, kwa yakini Tunawaongoza 
kwenye njia Zetu. Na bila shaka Mwenyezi Mungu Yu pamoja 
na wafanyao mema.” 

Nikaanza kuswali kila siku na nikapamba uso wangu kwa sunna 
ya ndevu iliyobarikiwa, nikapamba kichwa changu kwa kilemba 
cha kijani (kilemba cha Sunnak). Awali nilikuwa nikiimba mashairi 
ya nyimbo zenye hisia lakini sasa imekuwa kawaida kusoma vitabu 
na vijitabu vilivyochapishwa na Maktaba-tul Madinah. 

Usiku mmoja nilipolala nikisoma kitabu, bahati yangu ikasimama 
na nikabarikiwa kumuona Mtume kipenzi JisSaiit J*katika 

ndoto yangu. Shukrani zangu zote kwa Allah Js-sS^hazifidii neema 
hii. Moyo wangu ulipata nguvu kutokana na hayo. Halafu kaburi 
lililobarikiwa la Mufti-e- Dawat-e-Islami, al-‘Allamah, al-Hafiz, al- 
Mufti Muhammad Faruq Attari lilifunuka kwa ajili ya 

mvua kali, niliturahi mno nilipouona mwili wake ulikuwa salama 
na mzima, sanda yake bado haijaharibiwa na nilipoona kilemba 
chake cha kijani na nywele zake nzima (hazijaharibiwa). 

Nilifurahishwa mno na uzuri na fadhila za Allah Js-sS^na 
Mtume wake juu ya wale ambao wameshikana na 

Dawat-e-Islami. Baada ya kuendelea na kazi za Madani, muimbaji 
wa zamani, Junaid Sheikh, leo ni mlinganizi na msomaji wa 
qasida wa Dawat-e-Islami kwa uzuri wa mazingira ya Madani. 
JkiSz Jj, wakati wa maandiko haya, kwa bahati nilikuwa 
nikitoa Darsa kutoka Faizan-e-Sunnat, kuita Sada-e-Madinah 
(yaani kuamsha waislamu kwa sala ya alfajiri), na kushiriki 
katika ‘Alaqai Daura Bara-e-Nayki ki Da’wat (ziara ya mkoa ya 
kulingania watu) kama Nigran wa Zeli Mushawarat wa Dawat-e- 
Islami. Allah anijaalie niwe imara kushikamana na 
mazingira ya Madani mpaka pumzi yangu ya mwisho. 

i-kj c&H \ {cp\oQ <yS\ 


Niliota kuhusu majina mazuri 99 Ya Allah J?# 

Enyi wapenzi wa Mtume na ndugu zangu waislamu! Siku chache 
baada ya kuandikwa kwa mambo haya ya kushangaza, muimbaji 
wa zamani wa kutajika Junaid Sheikh aliniambia, 
juzi juzi nilibarikiwa tena kumuota Mtume kipenzi 
na akaniashiria kuhusu kujifunza majina mazuri 99 ya Allah Js-sK 
JU- 53 & tii 'ojhS\ Sasa nimeyahifadhi majina hayo.” J«5«- *-1)' 
ubora wa kujifunza majina mazuri 99 ya Allah umetajwa katika 
Hadith lakini ni fadhila iliyoje kujiwa usingizini na Mtume 
JUs-jdWfeJb&isi j* mwenyewe kuhimizwa naye kufanya hivyo. 

Sikizeni na mufurahikie uzuri wa majina mazuri 99 ya Allah JfesV. 
Mtume wa ummah, amani ya nyoyo zetu na fikira, karimu 
mno na mwema J*> amesema, “Mwenyezi Mungu 

ana majina 99; atakayeyahifadhi ataingia peponi.” (Sahih Bukhan, 
Juzuu ya 2, uk. 229, Hadith 2736; Kwa maelezo zaidi tazama uk. 895-898 ya 
Nuzha-tul-Qan, maelezo ya Sahih Bukhan) 

Ndugu waislamu wapenzi! Ninapofunga Bayan, nina bahatika 
kutaja ubora wa kufuata sunna na kuwawasilishia baadhi ya 
Sunnab na desturi. Mgawaji wa ukraimu, Mtume kipenzi 
JLsdjbjidijusi&i amesema, “Anayependa Sunnab ananipenda 
mimi, na anayenipenda mimi atakuwa nami peponi.” (Mishkat-ul- 
Mafabth, Juzuu ya 1. Uk. 55, Hadith 175) 

Maua 14 ya Madani kuhusu Mavazi 

Kwanza zingatia misemo mitatu ya Mtume kipenzi 0 . 

1. Sitara kati ya mwili wa binadamu na macho ya jini ni kusoma 

unapotaka kuvua nguo -dll (Al-Mu’jam-ul-Awsat, Juzuu ya 10, 

uk. 173, Hadith 10362). Mtoaji maoni maarufu, Hakim-ul- 
Ummab, Mufti Ahmad Yar Khan ^JJ! amesema, 

“Vile ambavyo ukuta au pazia inakuwa kizuizi kwa macho 
ya watu vile vile ndivyo ibvyo kutaja jina la Allah isV 
itakuwa ni kizuizi kwa macho ya jini ambapo kwamba jini 
hataweza kumuona yeye. (Mirat-ul-Manajlh, juzuu ya 1. uk. 268) 

2. Anayevaa nguo zake na kuomba yafuatayo, atasamehewa 
dhambi zake alizozifanya na atakazozifanya. 

jySlj J ^ all -wi-l 

(Sunan AbT Dawud, Juzuu ya 4. Uk. 59. Hadith 4023) 

3. Anayeacha kuvaa nguo jamala kutokana na unyenyekevu 
ingawa anauwezo wa kufanya hivyo, Allah Js-A^atamvisha 
joho la utukufu. (Sunan AbTDawiid, Juzuu ya 4. Uk 326, Hadith 4778) 

4. Kawaida mavazi matakatifu ya Mtume Mtukufu 
Jua-jdbsjfcJtsSiiii j* yalikuwa ni nguo nyeupe. (Kashf-u-li-Iltibas 
fTs-tilibabil-libas, uk. 36) 

5. Mavazi yatokamane na mapato ya halali. Haitakubaliwa 
swala ya faradhi wala ya Sunnak kama umevaa mavazi 
yatokanayo na mapato ya haram. (Kashf-u-li-lltibas fls-Tihbabil- 
libas, uk. 41) 

6. Imeelezwa, “Atakayefunga kilemba chake akiwa amekaa 
au kuvaa nguo zake za chini akiwa amesimama, Allah 
atampiga kwa maradhi yasiyokuwa na tiba.” 

7. Ukivaa nguo, anza kutoka mkono wa kulia. Kwa mfano 
ukivaa shati tia mkono wako wa kulia katika mkono wa kulia 
wa shati halafu mkono wako wa kushoto kwa mkono wa 
kushoto wa shati. 


1 Tafsiri ya dua hii: Sifa njema zote ni za Mwenyezi Mungu ambaye amenivisha mimi nguo 

8. Hivyo hivyo ukivaa vazi la chini kwanza tia mguu wako 
wakulia kwa mguu wa kulia wa vazi halafu mguu wa 
kushoto kwa mguu wa kushoto wa vazi. Ukivua nguo zako 
fanya kinyume cha hayo yaani anza na upande wa kushoto. 

9. Katika ukurasa wa 52 wa sehemu ya kitabu cha Bahar-e- 
Shari’at, Kitabu cha kurasa 312 kilichochapishwa na Maktaba- 
tul-Madinah, kumeandikwa, “Ni Sunnah urefu wa suruale 
kufikia nusu ya muimdi na urefu wa mkono wa shati ikizidi 
sana kufikia vidole na upana wake uwe shubiri moja. (Rad- 
dul-Muhlar, Juzuu ya 9. Uk 579) 

10. Ni Sunnah kwa wanaume kuweka suruale au saruni zao 
juu ya kifundo cha mguu. (Mirat-ul-Manajlh, juzuu. 6, uk. 94) 

11. Wanaume wavae nguo za kiume na wanawake wavae 
nguo za kike. Tofauti hii lazima izingatiwe munapowavisha 
nguo watoto wadogo. 

12. Katika juzuu ya 1 ukurasa wa 481 wa Babar-e-Shan at, kitabu 
chenye kurasa 1250 kihchochapishwa na Maktaba-tul- 
Madinah, kumeandikwa, “Sehemu ya mwili wa mwanamume 
kuanzia magotini hadi chini ya kitovu ni tupu yaani 
kuifunika ni faradhi.” (Durr-e-Mukhtar; Rad-dul-Muhtar, juzuu 
ya 2. Uk. Wa 93) Siku hizi watu wengi huvaa vazi la chini, kwa 
njia ambayo baadhi ya sehemu chini ya kitovu zinabakia 
wazi. (Jambo hili) ni haram. Na ikiwa robo ya sehemu 
yake inabakia wazi katika sala, basi sala yake itakuwa 
haifai. (Bahar-e-Shan’at) 

13. Siku hizi watu wengi huzunguka huku wakiwa wamevaa 
suruale fupi zinazoonyesha magoti yao na mapaja. (Jambo 
hili) Ni haram. Kuangalia mapaja na magoti ya mtu mwingine 
pia ni haram. Hususan mandhari kama hayo hupatikana 
ufuoni mwa bahari, katika sehemu za michezo na sehemu 
za kuinua vyuma; kwa hivyo mtu lazima awe muangalifu 
ikiwa itabidi atembelee sehemu hizo. 

14. Yamekatazwa mavazi yanayovaliwa kwa kiburi. Kupambanua 
iwapo (mavazi) yamevaliwa kwa ari ya kiburi au la kunaweza 
kufanyika kwa kutafakari kama hali yako ya fikira inabakia 
vile vile au la kabla ya kuvaa mavazi hayo. Kama itakuwa ni 
vile vile basi kiburi hakikuingia. Ikiwa hali ile ya mwanzo 
haipo basi kiburi kimeingia. Kwa hivyo jizuieni kuvaa mavazi 
kama hayo kwani kiburi ni sifa mbaya. (Bahar-e-Sharfat, Jurnu 
ya 16 uk. 52; Rad-clul-Muhtar, Juzuu ya 9, uk. Wa 579) 

Pambo la ki Madani 

Pambo la ki Madani ni kuweka ndevu, kudumisha mtindo wa 
nywele za Mtume JUs-JbsifeJWdii J*, kuvaa kilemba cha kijani 
(kisiwe kijani cha kuiva) kuvaa shati jeupe mpaka lifike nusu ya 
muundi kulingana na Sunnah na upana wa mikono ya shati 
uwe shubiri moja. Mswaki uonekane katika mfuko wa shati upande 
wa moyo na vazi la chini liwe juu ya vifundo vya miguu. (Ikiwa 
kuna kashda nyeupe juu ya kichwa na ya kahawia juu yake ni 
bora zaidi). Ninapomuona ndugu yeyote muislamu katika pambo 
la ki Madani kama lilivyoelezwa hapo juu moyo wangu hujawa 

na furaha na huchanuwa kama bustani-hakika huwa bustani la 
Madinah! 

Dua ya Attar 

Ewe Allah nipe mimi na wale ndugu wote waislamu ambao 

wamejipamba kwa pambo la ki Madani tupate kifo cha ki 
shahidi chini ya kivuli cha kuba kubwa la kijani, tuzikwe katika 
Jannat-ul-Baqi na tupate ujirani wa kipenzi chako 
katika Jannat-ul-Firdaus. 


Ili kujifunza Sunnab nyingi, soma machapisho mawili ya 
Maktaba-tul-Madinah, ‘Bahar-e-Shari’at (sehemu ya 16), iliyo 
na kurasa 312 na ‘Sunnatayn aur Adab’, kilicho na kurasa 120. 
Njia ya shani ya kupata elimu ya Sunnah ni kusafiri pamoja na 
Madani Qafilah za Dawat-e-Islami pamoja na wapenzi wa 
Mtume J*. 

Sikhnay sunnatayn Qafilay mayn chalo 
Lutnay rahmatayn Qafilay mayn chalo 
HongT hal mushkilayn Qafilay mayn chalo 
Pao gay barakatayn Qafilay mayn chalo 

I Am The Worst Person 

1. Sayyiduna ‘Usman al-Ghanl as. Jts *isi stated that 
there are five signs of a pious person: 

2. He remains in good company. 

3. He protects his tongue and private parts. 

4. He considers the pleasures of the world as a nuisance 
and the religious blessing as a divine mercy. 

5. He does not fill his stomach even with Halal food for 
fear that perhaps a little Haram may have been 
included in it. 

6. Besides himself, he considers every Muslim absolved 
in the Hereafter while he considers only himself as a 
sinner and fears from torment. (Al Munabihat, p. 59) 

jp jliS ail! UlL\ jp 

■ ri^-isi^^vJy Ij ifjlxii I 


Baraka Za Sunna 


Kalita ttppm nfii» mazurb yp Pawa|.e»IsLpmi {Shidlta 
La KimataLfa la Kucntza Mafundlaho ya Quran na 
Sunup lisLLnjiihMsishii np lipw) ftmna w Bw*pp MtMTTW 

zinarunzwa km wlt>gi. 

Mi ombd kwa kila m uklam n kuhudhucia >u kiikesha usdku 
milma kwn nip ya Iculaka radii! ap Allah Juk pp.xiK)Jii na 
niyj KLngine nauri blib jjlimai ya kila wiki iLku ya Albniisk 
twipda ya salji y» Mpghpribd inpyofa-nryikp kilib mji anaoishi- 
Vik- vile nb Qiiibi kwa kila muialamu kusaflri na wapenzl wa 
Mlume kallka Afadani Qpfllp kwj nia ya 

kupaia ihawabu na kufifunia iunna za Bwana Mtunie 
JL> -J* *+s* jw tn Jk, Na «fany« Fikr-c-Madins (kujiMiili 
mwtnyewt) kwa kujjau kuli ya Madani In'amaai na 
amlubidhi Zimmnl»r {msimamizi) w*kt kalika iiku kumi 
u mwanzu ZA kila mwfrtd. Kvrt Baraka ya kuiaaiya hivyti 
Juft luuwHi ku.sh.Lka in .in-a na sunnah u Miume 

na lutadrukia maasl na tutaiLdli kuwa na 
himu ya. kulirtda Lmani vcIll. 

Kil* awcke azma y* kwamba: "Nitajuibu 

kujliuluhlsha mwmytw na vratu wa ullmu^ngu xnzima" 

Kwp ajili ya kupisiiLLihLsha mwrnycwt rtitP Madam 

Inamaat na kuwuuluhliha walu wa ulimwengu mzLma 
_niia aaflrl katikaMadaniQ&ftlah 


I \K I \15AI UL 

Ladlnah 


GWwl Madwi Mj'k*;. Fjlx^i'C-M^tdiiub,. M?h»nSaid jet 

Rah>-ill-(rfliiinah, Rintfri, PjLH'rjn 

rtt +feiU*KLi«uai.l4li6»* k.u 

E-^rwiil- ir>rWlJW>a'fl , di™.wsH)i*7ii.n«'i ®ch: mi d».'+'Ji<iiMm+ 






















